b'\n_START_ARTICLE_\nTaurus\n_START_SECTION_\nHistorie\n_START_PARAGRAPH_\nTaurus produserte sin f\xc3\xb8rste revolver, Modell 38101SO i 1941, og begynte med eksport til USA i 1968 gjennom en rekke import\xc3\xb8rer. I 1970 kj\xc3\xb8pte Bangor Punta Corporation, dengang hovedeier av Smith & Wesson, 54 prosent av Taurus. Dette f\xc3\xb8rte til utstrakt samarbeid om design og produksjon. I 1977 ble Taurus kj\xc3\xb8pt av sine n\xc3\xa5v\xc3\xa6rende eiere (2008), og alle b\xc3\xa5nd til Smith & Wesson ble brutt. Etter at den italienske v\xc3\xa5penprodusenten Beretta var ferdig med sin kontrakt om produksjon av pistoler til det brasilianske milit\xc3\xa6re i 1980, kj\xc3\xb8pte Taurus fabrikken til Beretta i S\xc3\xa3o Paulo sammen med produksjonsmaskiner, tekniske tegninger og ansatte. Taurus begynte s\xc3\xa5 produksjonen av pistolen PT92, som er en Beretta klone. _NEWLINE_For \xc3\xa5 kunne arbeide mer effektivt opp mot markedet i USA ble Taurus International Manufacturing Incorporated, ogs\xc3\xa5 kjent som Taurus USA, opprettet i 1984.'